ລັດຖະມົນຕີ ປ້ອງກັນປະເທດ ສະຫະລັດ ຢ້ຽມຢາມ ອີຈິບ
ທ່ານ Gelvin ກ່າວເຖິງທ່ານ Trump ວ່າ ຈະກະທຳ ໃນບາງສິ່ງບາງຢ່າງ ທີ່ແຕກຕ່າງອອກໄປ ກັບສິ່ງທີ່ທ່ານໂອບາມາ ເຄີຍເຮັດມາແລ້ວ.
ລັດຖະມົນຕີປ້ອງກັນປະເທດສະຫະລັດ ທ່ານ Jim Mattis ໄດ້ໄປຢ້ຽມຢາມ ອີຈິບ ໃນວັນ ພະຫັດມື້ນີ້ ສືບຕໍ່ການສ້າງຄວາມອົບອຸ່ນ ໃນສາຍພົວພັນ ຂອງວໍຊີງຕັນ ກັບ Cairo ພາຍໃຕ້ ລັດຖະບານຂອງທ່ານ Trump ໃນໄລຍະ 100 ວັນທຳອິດຂອງການເຂົ້າຮັບຕຳແໜ່ງ ທ່ານ Mattis ມີໝາຍກຳໜົດທີ່ຈະໂອ້ລົມ ກັບລັດຖະມົນຕີປ້ອງກັນປະເທດອີຈິບທ່ານ Sedki Sobhy ແລະ ປະທານາທິບໍດີ Abdel Fattah el-Sissi ຜູ້ຊຶ່ງໄດ້ເດີນທາງ ມາຢ້ຽມຢາມ ທຳນຽບຂາວໃນຕົ້ນເດືອນນີ້ ຊຶ່ງເປັນການຢ້ຽມຢາມເທື່ອທຳອິດຂອງຜູ້ນຳ ອີຈິບ ນັບຕັ້ງແຕ່ ອະດີດປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ໃຫ້ການ ຕ້ອນຮັບ ທ່ານ Hosni Mubarak ໃນປີ 2009 ຄວາມວຸ້ນວາຍທາງການເມືອງໃນປີ 2011 ໄດ້ພາໃຫ້ມີການໂຄ່ນລົ້ມທ່ານ Mubarak ແລະເລີ່ມເກີດຄວາມສັບສົນທາງການເມືອງເປັນເວລາຫຼາຍປີ ທີ່ນຳໄປສູ່ການຜະເດັດ ການຂອງອະດີດ ນາຍພົນ Sissi ນັກຊ່ຽວຊານພາກຕາເວັນອອກກາງ ທ່ານ James Gelvin ຊຶ່ງເປັນອາຈານສອນ ທີ່ມະຫາ ວິທະຍາໄລລັດແຄລີຟໍເນຍ ທີ່ນະຄອນ Los Angeles ບອກກັບ VOA ວ່າ ນະໂຍບາຍ ຂອງລັດຖະບານທ່ານ Trump ແມ່ນມີຈຸດປະສົງ ທີ່ຈະ ນັ້ນຄືຄຳເວົ້າຂອງທ່ານ Gelvin ທີ່ໄດ້ກ່າວໄວ້ ເປັນທີ່ຄາດກັນວ່າ ທ່ານ Mattis ຈະຊຸກຍູ້ອີຈິບ ທີ່ກຳລັງດີ້ນຮົນຕໍ່ສູ້ກັບບັນຫາທາງ ດ້ານການ ເມືອງ ການເງິນແລະຄວາມປອດໄພນັ້ນ ຍັງຈະເອົາທ່າທີຢ່າງໜັກແໜ້ນ ກັບພວກກໍ່ການຮ້າຍ ທ່າມກາງການຂົ່ມຂູ່ໃນແຫຼມ Sinai ແລະແມ່ນແຕ່ໃນເຂດເທດ ສະບານບາງແຫ່ງດັ່ງທີ່ ໄດ້ສະ ແດງໃຫ້ເຫັນ ໃນການໂຈມຕີຮ້າຍແຮງໃສ່ໂບດສາ ສະໜາ ຄຣິສນິກາຍ Coptic ເມື່ອວັນອາທິດໃບລານ ທີ່ເມືອງ Alexandria ແລະ Tanta ທີ່ກະທຳຂອງພວກຫົວຮຸນແຮງກຸ່ມລັດອິສລາມ ນັ້ນແມ່ນຄຳເວົ້າຂອງທ່ານ Brian Katulis ເຈົ້າໜ້າທີ່ອະວຸໂສ ດ້ານຄວາມປອດໄພແຫ່ງຊາດ ທີ່ສູນກາງເພື່ອຄວາມ ກ້າວໜ້າຂອງອາເມຣິກັນ ໄດ້ບອກກັບ VOA ໄວ້